Паглядзіце на гучныя прэм’еры РТБД за апошні перыяд: “Гэта ўсё яна” Андрэя Іванова ў пастаноўцы Монікі Дабраўлянскай, “Беларусь. Дыдактыка” ў рэжысуры Аляксандра Марчанкі, “Сіндром Медэі” Юліі Чарняўскай у пастаноўцы Кацярыны Аверкавай, “Кар’ера доктара Рауса” Віктара Марціновіча ў пастаноўцы мастацкага кіраўніка тэатра Аляксандра Гарцуева, пластычны спектакль “Бетон” у рэжысуры Яўгена Карняга. Пяць розных драматургічных асноў. Пяць цікавых, непадобных адзін да аднаго, з рознымі почыркамі рэжысёраў. Вы ўяўляеце, як цікава было акцёрам працаваць? Кожны раз трупе давалі нешта новае, і я бачыў, як калектыў гарэў (і працягвае гарэць!) жаданнем тварыць.